El servei de whatsapp de l'Ajuntament d'Alaquàs arriba als  2.000 usuaris quan es compleix un any de la seua creació
10/01/2019

# El servei de whatsapp de l'Ajuntament d'Alaquàs arriba als 2.000 usuaris quan es compleix un any de la seua creació

*   10/01/2019
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=17164

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17164%2F0&title=Ajuntament%20d%27Alaqu%C3%A0s.%20Premsa.El%20servei%20de%20whatsapp%20de%20l%27Ajuntament%20d%27Alaqu%C3%A0s%20arriba%20als%202.000%20usuaris%20quan%20es%20compleix%20un%20any%20de%20la%20seua%20creaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17164/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17164/10012019715cf1c3-85aa-4810-b4b5-7d012bc7f33c_1_Form_4.jpg)](https://www.alaquas.org/ficheros/documentos/2019/2/17164/10012019715cf1c3-85aa-4810-b4b5-7d012bc7f33c_1_Form_10.jpg "<a href='https://www.alaquas.org/ficheros/documentos/2019/2/17164/10012019715cf1c3-85aa-4810-b4b5-7d012bc7f33c_1_Form_10.jpg' target=_blank><i class='fa fa-external-link' aria-hidden='true'></i>.El servei de whatsapp de l'Ajuntament d'Alaquàs arriba als  2.000 usuaris quan es compleix un any de la seua creació</a>")

Aquest canal d'informació a la ciutadania va ser creat per d'oferir de forma ràpida i gratuïta tota la informació d'interés que afecta al municipi d'Alaquàs

Es compleix un any de la posada en marxa del servei de WhatsApp municipal d’Alaquàs i  la llista de difusió ha aconseguit arribar als 2.000 subscriptors. Aquest servei engegat per l'Ajuntament va nàixer amb l'objectiu de convertir-se en un canal d'informació i comunicació àgil, immediat i gratuït entre el consistori i la ciutadania. Concretament, el canal ha permès la difusió de l'agenda setmanal cultural a més de publicacions sobre esdeveniments, cursos de formació, ofertes d’ocupació i d’alertes meteorològiques que han afectat al  municipi.

Les veïnes i veïns d’Alaquàs interessats a afegir-se a aquest canal de difusió poden fer-ho agregant el nombre de telèfon 661515448 a l’agenda de contactes del seu telèfon mòbil i, a continuació, enviar un missatge de WhatsApp amb el text “ALTA ALAQUÀS”.

Les persones que s’hagen donat d’alta rebran el missatge de benvinguda: “Ja eres membre de la llista de difusió de WhatsApp de l’Ajuntament d’Alaquàs”. Per donar-se de baixa del servei s’ha d’enviar el missatge BAIXA ALAQUÀS.

Aquest servei està configurat com una llista de distribució unidireccional, per tant cap persona tindrà accés al número de mòbil particular de cada subscriptor, i tampoc no hi haurà possibilitat d’interactuació, es a dir, no podrà ser utilitzat per a comunicar a l’Ajuntament queixes o suggeriments. Per a aquestos casos, l’Ajuntament té a l’abast de tots els veïns i veïnes altres canals per a fer arribar aquests tipus de suggerències com són el servei d’APP, la pàgina institucional de Facebook Som Alaquàs, el correu electrònic [info@alaquas.org](mailto:info@alaquas.org) i mitjançant la secció Contacta de la pàgina web [www.alaquas.org](http://www.alaquas.org/) que arriba directament a l’Oficina d’Atenció Ciutadana d’Alaquàs.

Tot i això és important recordar que per fer constar formalment qualsevol queixa o suggeriment és precís fer-ho mitjançant el registre d’entrada; el mateix procediment que es du a terme a la resta d’administracions públiques.